open-index/open-wikipedia-markdown huggingface dataset:
Mercy Adu-Gyamfi

**Mercy Adu Gyamfi** (wɔwoo no wɔ Kɔtɔnimaa bosome da a ɛdi kan wɔ afe apem ahankron aduoson baako ,1{ May 1971}) yɛ Ghana Mmarahyɛ Badwa no muni, ɔyɛ New Patriotic Party, kuo a wɔdɔɔ so wɔ mmarahyɛ badwa no mu na ɔyɛ Ghana adehyeman a ɛtɔ so nnan no Mmarahyɛ Badwa a ɛtɔ so nson no muni. Waware a ɔwɔ mma nsia.

## Mfitiase asetena
Mercy Adu-Gyamfi firi Akwatia, wɔ Eastern Region, wɔ Ghana na wɔwoo no wɔ Kɔtɔnimaa bosome da a ɛdi kan wɔ afe apem ahankron aduoson baako (1 May 1971).

## Nwomasua
Owurayere. Mercy Adu-Gyamfi kɔɔ Presby Mfifini Sukuu wɔ Akwatia na afe apem ahankron aduowɔtwe nwɔtwe (1988) mu no, ɔnyaa Mfinimfini Sukuu Awieeɛ Krataa. (MSLC) (MSLC) a ɛwɔ hɔ.

## Adwumayɛ
Ɔyɛ adwumayɛfoɔ baa na ɔyɛ ti nhwi ho adwuma wɔ n’adwuma mu na ɔbɛyɛɛ Ghana mmarahyɛ badwa no muni wɔ Ɔpɛnimaa bosome wɔ mfeɛ mpem mmienu ne du nsia (December 2016) mu berɛ a ɔdii nkunim maa Akwatia mantam a ɛwɔ Apueeɛ Mantam mu no. Na ɔyɛ ɔkwankyerɛfoɔ panin, wɔ Amasey Nnuruyɛbea, a ɛwɔ Kade, wɔ Apuei Fam Mantam mu. Ɔyɛ boayikuo ahodoɔ bi muni wɔ Mmarahyɛ Badwa no mu, ɔsom wɔ Adwumayɛ ne asetena mu yiedie fie boayikuo no mu. Ɔnyaa abatoɔ no amma mpem aduonu mmienu, aha-nnan ne aduasa mmiɛnsa (21,433) wɔ abatoɔ amma dodoɔ a wɔtoeɛ no mu a ɛyɛ mpem aduasa nson, ahanson ne du-nsia (37,716) a ɛfata a wɔtoo no mu, a ɛne ɔha nkyɛ mu aduonu nson, akyiri pɔ aduonu baako (57.21%) yɛ pɛ wɔ n’asɔretiafoɔ Baba Jamal Mohammed Ahmed ne Joice Sakei so.

## N'ankasa Abrabɔ
Mercy Adu Gyamfi aware a ɔwɔ mma nsia. Ɔyɛ Kristoni na ɔyɛ Pentekoste Asɔre no muni.

## Mmeaeɛ A Menyaa Mmoa Firiiɛ


Nkyekyεmu:Ghanaian Mp's 5th Parliament of the 4th Republic
Nkyekyεmu:Ghana mmrahyɛbadwafoɔ 2017–2021
Kwabena Ohemeng-Tinyase

*Wɔtwerɛ a nsɛm wei wɔ *'Asante Kasa** mu***Kwabena Ohemeng-Tinyase*' yɛ Ghana ɔmanyɛni na ɔyɛ Amammuo Ɛtɔ so Nnan wɔ Ghana Mmarahyɛ Badwa a ɛtɔ so nson no muni a ɔgyina Kade Mpɛsoa so a ɛwɔ Apueeɛ Mantam no ananmu wɔ Ɔsono Kukurudu Amanyɔkuo no tekiti so.

## Mfitiaseɛ asetena ne nwomasua
Wɔwoo Ohemeng-Tinyase wɔ Oforisuo bosome da a ɛtɔ so nsia wɔ afe apem ahankron aduosia mmienu (6 April 1962) wɔ Kade wɔ Ghana Apueeɛ Fam. Ɔnyaa ne bachelor of Arts abɔdin krataa wɔ Sikasɛm ne Amanyɔsɛm mu wɔ Ghana Suapɔn mu wɔ afe apem ahankron aduoson nwɔtwe (1978) mu. Wɔ mfeɛ mpem mmienu ne nnan (2004) mu no, ɔnyaa ne adansedie krataa wɔ wɔ Sikasɛm mu Ntotoeɛ (Charted Accountancy) mu wɔ Suapɔn a Ɛhwɛ Sikasɛm Ntotoeɛ so(Institute of Chartered Accountants Ghana), ne master’s degree wɔ Adwadie Ntotoeɛ (Business Administration) mu wɔ Warwick Suapɔn 

## Adwumayɛ

* Sikasɛm ntotoeɛ/ Ɔman Anototoni maa Wiase Sikakorabea (Chartered Accountant/Country Consultant with World Bank) ( Nkuro Nkumaa ne Ankorankorɛ Mpuntuo Dwumadie {Rural and Private Sector Development Project}), Freetown, Sierra Leone, wɔ mfeɛ mpem mmienu ne du de kɔsi mfeɛ mpem mmienu ne du-num (2010 - 2015)
* Anototofoɔ ma Amanaman Sikasɛm ma Kuayɛ Mpuntuo (Consultant, International Fund for Agricultural Development), Freetown, Sierra Leone,  wɔ mfeɛ mpem du-num ne du-nsia mu (2015- 2016)

## Mmeaeɛ A Menyaa Mmoa Firiiɛ


Nkyekyεmu:Ghanaian Mp's 5th Parliament of the 4th Republic
Nkyekyεmu:Ghana mmrahyɛbadwafoɔ 2017–2021
Ohene Assifo Derek Bekoe

**Derek Darko Ohene Assifo Bekoe** yɛ Ghana amanyɔni ne Mmarahyɛ Badwa a ɛtɔ so

nson a ɛwɔ Fourth Republic of Ghana no muni a ɔgyina Upper West Akim Mpɛsoa so anan mu wɔ Apueeɛ Mantam wɔ National Democratic Congress tekiti so.

## Mfitiaseɛ asetena ne nwomasua
Wɔwoo Ohene wɔ Ɔforisuo da a ɛtɔ so nsia wɔ afe apem ahankron aduosia nson (April 6, 1967). Ɔfiri Abamkrom-Adeiso, kuro bi a ɛwɔ Ghana Apueeɛ Mantam mu. Ɔkɔɔ University of Leicester, UK. Ɔnyaa abɔdin a ɛno ne MBA (Marketing) wɔ mfeɛ mpem mmienu ne nwɔtwe (2008).

## Adwumayɛ

* CEO, Ghdev Ghana Limited; DCE (Upper West Akyem District), Ɔforisuo wɔ mfeɛ mpem mmienu ne du mu kɔsi Ɔpɛpɔn bosome da a ɛtɔ so nson wɔ mfeɛ mpem mmienu ne du nson (April, 2010 - January 7, 2017)

## Baabi A Menyaa Mmoa Firiiɛ

Nkyekyεmu:Ghanaian Mp's 5th Parliament of the 4th Republic
Joseph Tetteh

**Joseph Tetteh** yɛ Ghana ɔmanyɔni a ɔyɛ Ghana Mmarahyɛ Badwa no mmarahyɛ badwani . Ɔyɛ New Patriotic Party no muni na ɔyɛ ɔmantam soafoɔ abadiakyiri wɔ Ghana Apueeɛ Fam Mantam mu.

## Mfitiaseɛ abrabɔ ne nwomasua
Wɔwoo no wɔ Kɔtɔnimaa bosome da a ɛtɔ so dunum wɔ afe apem ahankron aduosia nsia (15 May 1966). Graduate School of Government Leadership no ama Joseph Tetteh adansedie krataa.

## Amanyɔsɛm
Wɔ Ɔbɛnem bosme wɔ mfeɛ mpem mmienu ne du-nson (2017) mu no, Ɔmampanin Nana Akufo-Addo, bɔɔ Tetteh din sɛ ɔmantam soafoɔ abadiakyiri du a wɔbɛyɛ n’aban no fa no mu baako. Ghana Mmarahyɛ Badwa no Appointments Committee no hwehwɛɛ ne mu wɔ saa bosome no ara mu. Boayikuo no penee so na wɔde ne din kɔmaa Mmarahyɛ Badwa no Kasafoɔ ma mmarahyɛ badwa no fie kɛseɛ no nnye ntom bio.

## Mmeaeɛ A Menyaa Mmoa Firiiɛ


Nkyekyεmu:Ghanaian Mp's 5th Parliament of the 4th Republic
Nkyekyεmu:Ghana mmrahyɛbadwafoɔ 2017–2021
Frank Annoh-Dompreh

**Frank Annoh-Dompreh** (wɔwoo no wɔ Ahinime bosome da a ɛtɔ so aduonu nnum wɔ afe apem ahankron aduoson nson, 25 October 1977) a ɔyɛ Ghana amanyɔni na ɔsan yɛ kɔnsultanti. Ɔyɛ New Patriotic Party ni ɛna ɔsan yɛ mmarahyɛbadwani ma Nsawam-Adoagyiri. Ɔno na ɔyɛ titerani ma Parliamentary Select Committee on Foreign Affairs ɔsan yɛ kuoba ma Subsidiary Legislation ne Roads ɛna Transport Committee wɔ mmarahyɛbadwa mu.

## Mfitiase asetena
Annoh-Dompreh wowoo no wɔ Ahinime bosome da a ɛtɔ so aduonu nnum wɔ afe apem ahankron aduoson nson 25 October 1977) wɔ Nsawam-Adoagyiri a ɛwɔ Apueeɛ Mantam mu wɔ Ghana. Ɔwiee sukuupɔn wɔ University of Cape Coast a ɔyaa Bachelor of Science wɔ mfumdwuma mu. Ɔsan suaa adeɛ wɔ Mountcrest University na ɔyaa LLB ne LLM.

## Amanyɔsɛm
Annoh-Dompreh hyɛɛ amanyɔsɛm ase ɛfiri sukuu mu berɛ a wo to aba ma no sɛ Ɔtetinani ma National Union of Ghana Students (NUGS) berɛ a na ɔyɛ sukuuni wɔ University of Cape Coast wɔ mfeɛ mpem mmienu (2000) mu. Wɔ tii no sɛ Apuei Mantam Mmaabunu Domfrefoɔ ma New Patriotic Party. Wɔ mfeɛ mpem mmienu ne du mmienu (2012) mu no, ɔgyina wɔ Nsawam/Adoagyiri NPP Parliamentary primaries tia Seth Wiafe Danquah na ɔdii nkunim ma no gyina party no anan mu wɔ mfeɛ mpem mmienu ne du mmienu (2012) mmarahyɛbadwani abatoɔ. Ɔnyaa mma aha-mmiɛnsa ne aduosia nsia firi amma aha-nnan ne aduowɔtwe mmienu (366 from 482) aba wo toɔ yɛ. Ɔtoaa so ne Ben Ohene-ayeh ɔwɔ NDC kɔwintam so. Ɔdii nkunim wɔ mfeɛ mpem mmienu ne du nsia (2016) Ghana mmarahyɛbadwani abatoɔ no mu. Ɔka kuo ɛwɔ mmarahyɛbadwa a yɛfrɛ wɔn Select Committees on Subsidiary Legislation ne Roads & Transport.

### Boayikuo Ahodoɔ
Annoh-Dompreh yɛ Dwamtenani-abadiakyiri wɔ Adan Boayikuo so wɔ mmarahyɛbadwa mu. Ɔsan nso yɛ kuoba wɔ Finance Committee; kuoba wɔ Education Committee; kuoba wɔ Foreign Affairs Committee, kuoba wɔ Appointments Committee, kuoba wɔ Business Committee na ɔsan yɛ kuoba wɔ Committee of Selection Committee.

## N'ankasa Abrabɔ
Annoh-Dompreh yɛ Kristoni a ɔkɔ asore wɔ Church of Pentecost. Waware a ɔwɔ mma mmiɛnsa.

## Mmeaeɛ A Menyaa Mmoa firiiɛ
Nkyekyεmu:Ghanaian Mp's 5th Parliament of the 4th Republic
Eyiah Kyei Baffour

*Wɔatwerɛ nsɛm wei wɔ *'Asante Kasa** mu***Eyiah Kyei Baffour*' yɛ Ghana ɔmanyɔni ne Mmarahyɛ Badwa a ɛtɔ so nson a ɛwɔ Ghana Amammuo a ɛtɔ so nnan no muni a ɔgyina Akim Anaafoɔ Atɔeɛ Mpɛsoa ananmu wɔ  Apueeɛ Mantam  wɔ Ɔsono Amanyɔkuo no tekiti so.

## Mfitiaseɛ abrabɔ
Wɔwoo Baffour wɔ Ɔgyefoɔ bosome da a edi kan wɔ afe apem ahankron aduosia nwɔtwe (February 1, 1968) na ɔfiri Asamankese, Ghana Apueeɛ Mantam.

## Nwomasua
Ɔnyaa MBA wɔ Ghana Suapɔn mu, Legon CA wɔ Beaeɛ A Ɛhwɛ Sikasɛm ho Nkontabuo so (Institute of Chartered Accountants), Ghana ne CTA wɔ Beaeɛ A Ɛhwɛ Ɛtoɔ ho Nkontabuo So (Chartered Institute of Tax Accountants) wɔ mfeɛ mpem mmienu ne du-nnan (2004).

## Adwumayɛ

* Ɔne K, Asane ne Ne Nkrɔfoɔ yɛɛ adwuma wɔ Dompe - Nkran (Partner K, Asane and Associates, Dome - Accra)
* Ghana Toɔ Adwumakuo (Ntotoeɛ Abadiakyiri, toɔ nketenkete Tua Ɔfise) (Ghana Revenue Authority (Deputy Manager, small Tax Payer Office) wɔ Ashaiman, wɔ afe apem ahankron aduokron nwɔtwe - mfeɛ mpem mmienu ne du-nsia (1998–2016)

## Mmeaeɛ A Menyaa Mmoa Firiiɛ


Nkyekyεmu:Ghanaian Mp's 5th Parliament of the 4th Republic
Nkyekyεmu:Ghana mmrahyɛbadwafoɔ 2017–2021
Collins Owusu Amankwah

**Collins Owusu Amankwah** yɛ Ghana amanyɔni ne Mmarahyɛbagyadwa a ɛtɔ so nson wɔ Ghana Adehyeman  a ɛtɔ so nnan no muni a ɔgyinaa Manhyia North abatoɔ mpasua so anan mu wɔ Asanti Mantam mu wɔ New Patriotic Party amanyɔkuo no din mu.https://ghanamps.com/mp/owusu-amankwah-collins/https://web.archive.org/web/20231004081917/https://www.peacefmonline.com/pages/local/news/202205/467293.phphttps://citinewsroom.com/2021/07/help-government-to-succeed-ghana-is-in-competent-hands-collins-owusu-amankwah-to-ghanaians/

## Ne Mmɔfrase ne nwomasua
Wɔwoo Collins wɔ Ɔsanaa bosome da ɛtɔ so mmienu wɔ afe apem ahenkron aduowɔtwe mu. Na ɔfiri Gyinyase wɔ Asanti Mantam mu. Ɔnyaa ne 'Bachelor of Art' abodin krataa wɔ Asetena mu Adesua mu wɔ Ghana Suapɔn, Legon na ɔsane nso nyaa ne LLB wɔ GIMPA.https://www.ghanaweb.com/person/Collins-Owusu-Amankwah-2734 Ɔyɛ Kumasi ntoaso sukuu sukuuni dada.https://www.rawgist.com/kumasi-high-school-99-year-group-gives-back-to-alma-mater/

## Adwuma
Collins yɛɛ adwuma sɛ 'General Manager' maa 'All Friends FM' (94.5&nbsp;MHz), Kumasi firi mfeɛ mpem mmienu ne du-baako kɔsi mfeɛ mpem mmienu ne du- mmiɛnsa  mu ansa na ɔrekɔ Mmarahyɛbadwa no mu.[1] Ɔsan nso yɛ 'Sale manager' wɔ 'Jakwapo Express Limited ' firi Mfeɛ mpem mmienu ne mmienu mu  kɔsi mfeɛ mpem mmienu ne nnan mu. Ɔsane nso yɛɛ 'Executive Director ma Clean City Initiative' firi mfeɛ mpem mmienu ne nnwɔtwe  kɔsi mfeɛ mpem mmienu ne du- nnwɔtwe.

## Amammuo  mu adwuma
Ɔyɛ New Patriotic Party amanyɔkuo  ni.https://www.modernghana.com/news/1105522/my-support-for-npp-still-unflinching-collins.html https://www.adomonline.com/near-blows-as-former-npp-mp-ndc-mp-clash-over-bagbin-video/ Wɔtoo aba maa no kɔɔ Mmarahyɛbadwa mu nea edi kan wɔ mfeɛ mpem mmienu ne du- mmiɛnsa mu bere a wɔwiee wɔ mfeɛ mpem mmienu ne du- mmienu Ghana Amansan Abatoɔ no. Bere a ɔdii ne mfeɛ nnan nniso akyi no, wɔsan paa no bio bere a ɔdii n’asɔretiafo no so nkonim a na ɔnyaa mma Ɔha mu nkyekyemu aduoson baako akyire po aduowɔtwe ( 71.80%) wɔ abatoɔ a ɛfata nyinaa mu.[1]

## Ankorankoro asetra
Collins yɛ Kristoni. Ɔwaree na ɔwɔ abofra.http://www.ghanamps.com/mps/details.php?id=5341

Nkyekyεmu:Ghana mmrahyɛbadwafoɔ 2017–2021
Anthony Osei Boakye

**Anthony Osei Boakye** yɛ Ghana amanyɔni a wɔwoo no wɔ Ahinime bosome ne da a ɛtɔso du num wɔ afe apem ɔha nkron ne aduanan nkron, ɔsane ka mmrahyɛbɛdawfie keseɛ a ɛtɔso nsia ɛwɔ Ghana adehyeman a ɛtɔso nan ho a na ɔgyina mu ma ne manfoɔ a ɔwɔ Atwima Nwabiagya South a ɛwɔ Asante mantam wɔ Ghana.

## N'abrabɔ mu nsɛm ne sukuu nsɛm
Wɔwoo Boakye wɔ Ahinime bosome ne da ɛtɔso du num wɔ afe apem ɔha nkron ne aduanan nkron wɔ Toase wɔ Kumasi. Wɔwie ne suapɔn adesua wɔ University of Cape Coast wɔ afe apem ɔha nkron ne aduoson nson.

Wɔsane yɛ panin dada a na ɔhwɛ Produce Buying Company. Boakye yɛ ɔkristoni a waware na ɔwɔ mma mmiɛnsa ne nanamma nson.

## Amanyɔsɛm
Wɔyii Boakye kɔɔ mmrahyɛbedwafie wɔ ɔpɛpɔn bosome ne da a ɛtɔso nson wɔ mfe mpem mmienu ne du mmiɛnsa wɔ berɛ a ɔdii nkunim wɔ abatoɔ keseɛ a ɛkɔɔso wɔ mfe mpem mmienu ne du mmienu mu a ɔnyaa ɔha mu nkyekyɛmu aduoson nan ne kakra. Wɔsom kɔsii ɔpɛpɔn bosome ne da a ɛtɔso nsia wɔ mfe mpem mmienu ne du nson mu.

## Beaeɛ a menyaa mmoa firiiɛ

Nkyekyεmu:Ghana mmrahyɛbadwafoɔ 2013–2017
George Oduro

**George Boahen Oduro** yɛ Ghana amanyɔni sane yɛ mmrahyɛbedwani a ɔka mmrahyɛbedwa a ɛtɔ so nson wɔ Ghana adehyeman a ɛtɔso nan mu a na ɔgyina mu ma New Edubease wɔ Asante mantam ma NPP amanyɔkuo. Na ɔyɛ ɔkyi taafoɔ a ɔhwɛ nnuane ne kuayɛ so.

## N'abrabɔ ahyɛaseɛ ne sukuu nsɛm
Wɔwoo Oduro wɔ Ahinime bosome ne da a ɛtɔ so du wɔ afe apem ɔha nkron ne aduasia num (1965) a ɔfri Atobiase wɔ Asante mantam. Wɔkɔɔ suapɔn wɔ Ghana Institutes of Management and Public Administration wɔ mfe mpem mmienu ne du mmiɛnsa mu.

## Amanyɔsɛm
Wɔka NPP amanyɔkuo ho na wɔsane yɛ mmrahyɛbedwani dada de ma New Edubease mpɛsua.

## N'adwuma
Oduro yɛ panin baako a ɔhwɛ Project of Cedar Seal Company Limited wɔ Nkran.

## Ayɛmyɛ adwuma
Wɔ June 2019 ɔde motor kɔmaa Ghana Education Service. Wɔ December 2020 wɔde adepam afidie kɔmaa ne manfoɔ wɔ ne mpɛsoa so.

## N'abrabɔ
Oduro yɛ ɔkristoni.

## Beaeɛ a menyaa mmoa firiiɛ

Nkyekyεmu:Ghana mmrahyɛbadwafoɔ 2017–2021
Mohammed Habibu Tijani

Mohammed Habibu Tijani na na ɔyɛ mmarahyɛbadwamuni ma Yendi Mantam ɛwɔ Ghana Mmarahyɛbadwa a ɛtɔ so nson mu. Ɔgyinaa Yendi Mantam a ɛwɔ Atifi Mantam no ananmu wɔ New Patriotic Party no tekiti so.

## Abrabɔ Ahyaseɛ ne Nwomasua

Wɔwoo Tijani wɔ 16 Ɔpɛpɔn 1965. Ɔfiri Yendi a ɛwɔ Ghana Atifi Fam Mantam mu. Ɔkɔɔ Ghana College, seesei Ghana Senior High School(GHANASCO), Tamale. Ɔnyaa ne Teachers’ Certificate ‘A’ wɔ afe 1989 mu wɔ Bagabaga Training College. Akyiri yi ɔkɔɔ Ghana Suapɔn mu baabi a ɔnyaa ne Bachelor of Arts (BA) abodin krataa wɔ Nyamesom Adesua mu a ɔde nidi a ɛdi kan wɔ afe 2000. Ɔwɔ master’s degree wɔ Aban ne Akannifoɔ mu wɔ Ghana Institute of Management and Public Administration ( GIMPA) ne post graduate diploma wɔ nwomasua mu a ɔnyaa wɔ afe 2016 mu wɔ Valley View University, Oyibi.

## Adwumayɛ

Tijani yɛ ɔkyerɛkyerɛfo wɔ n’adwuma mu. Na ɔyɛ ɔkyerɛkyerɛfoɔ ma Yendi Senior High School 1995 kɔsi 1997. na ɔsan nso yɛɛ ɔkwankyerɛfoɔ boafoɔ a ɔhwɛ Monitoring and Supervision so ma Central Gonja District Office of the Ghana Education Service firi afe 2009 kɔsi 2013. Ɔsan yɛ Islam Ɔsɔfo.Habib Tijani yɛ Municipal Chief Executive ma Yendi firi afe 2001 kɔsi afe 2009.[5]

## Amanyɔsɛm

Tijani yɛɛ kuropɔn no mu adwumayɛfoɔ panin maa Yendi firi afe 2001 kɔsi afe 2009. Ɔkɔɔ mmarahyɛ bagua mu wɔ 7 Ɔbɛnem 2013 wɔ New Patriotic Party tekiti so. Wɔsan paw no wɔ afe 2016 Ghana amansan abatoɔ no mu sɛ ɔmmɛgyina Yendi Mantam no ananmu mma mmarahyɛ bagua no afe a ɛtɔ so mmienu. Wɔ afe 2017 mu no, wɔpaw no sɛ ɔmanpanyin abadiakyiri a ɔhwɛ Amannɔne Nsɛm so.Bere a na ɔwɔ mmarahyɛ bagua no mu no, ɔyɛɛ Mmarahyɛ Bagua no Adwumayɛ ne Adan ne Adwumayɛ ne Ofie Boayikuw ahorow no muni. Waboa wɔn a wɔpaw no no wɔ akwan pii so, a nea ɛka ho ne nnwuma a edidi so yi a waboa:  Yendi Akwahosan Ho Nyansahu Sukuu a wɔde besi hɔ wɔ Yendi  Ɛnanom ne Mmofra Akwahosan Ho Asoɛe a Wɔbɛkyekye wɔ Yendi  Wɔreyɛ 37 units 3 Classroom Blocks wɔ Yendi  Wɔresisi adan 13 a ɛyɛ Adesuadan 6 wɔ Yendi Kuropɔn mu  CHPS Compounds 13 a wɔresi wɔ Yendi Municipality mu .

## N'ankasa Abrabɔ

Ɔwaree na ɔwɔ mma baanan. Ɔkyerɛ sɛ ɔyɛ Nkramofo.

## Baabi a Menyaa Mmoa Friiɛ
*
*

Nkyekyεmu:Ateasefoɔ
Joseph Bipoba Naabu

**Joseph Bipoba Naabu** (wɔwoo no Ɔbɛnem 24, 1964) yɛ Ghana amammuifoɔ ne Mmarahyɛ Bagua a Ɛtɔ so Nson a ɛwɔ Ghana Ɔmanpanin a ɛtɔ so nnan no muni a ɔgyina Yunyoo Mantam a ɛwɔ Atifi Mantam no ananmu wɔ National Democratic Congress tekiti so.

## Abrabɔ Ahyaseɛ ne Nwomasua
Wɔwoo Naabu wɔ 24 Ɔbɛnem 1964 wɔ Namong, Ghana Atifi Fam mantam mu.

Naabu nyaa bachelor of art degree wɔ amammuisɛm mu wɔ University of Ghana wɔ afe 2006. Afei ɔkɔɔ Ghana School of Law kɔsuaa Bachelor of Law na akyiri yi ɔkɔɔ London university kɔsuaa Literally Legum Baccalaureus, 2009.

## Adwumayɛ
Naabu yɛ okuafoɔ. Na ɔyɛ J.B. Naabu Farms and Company Limited kwankyerɛfo panyin ansa na ɔrehyɛn amammuisɛm mu.

## Amanyɔsɛm
Wɔpaw Naabu sɛ ɔmmɛgyina Yunyoo amansin ananmu wɔ afe 2012 Ghana amansan abatoɔ no mu wɔ National Democratic Congress tekiti so. Wɔsan paw no wɔ afe 2016 Ghana amansan abatoɔ no mu sɛ ɔnkɔdi dibea wɔ saa dibea no mu afe a ɛtɔ so mmienu.[2][3]

## N'ankasa Abrabɔ
Naabi aware a ɔwɔ mma baanan. Ɔkyerɛ sɛ ɔyɛ Kristoni na ɔyɛ Katolek Asɔre no muni.[2][3]

## Beae a menyaa nsɛm fii

Nkyekyεmu:Ateasefoɔ
Nkyekyεmu:Ghana mmrahyɛbadwafoɔ 2017–2021
Henry Kwabena Kokofu

**Henry Kwabena Kokofu** (wɔwoo no 5 Ahinime 1960) yɛ Ghana amammuifoɔ na na ɔyɛ Ghana Aman a ɛtɔ so nnan Mmrahyɛbadwa a ɛtɔ so nsia no muni a ɔgyinaa Bantama Mansin ananmu wɔ Bantama wɔ New Patriotic Party no tekiti so.

## Abrabɔ mu nsɛm
Kokofu yɛ christo ni. Woa ware.

## Abrabɔ Ahyɛaseɛ ne adesua
Wɔwoo Kokofu wɔ  Ahinime bosome no da a ɛtɔ so num wɔ afe 1960. Ɔfiri Adiebeba-Kumasi, kuro bi a ɛwɔ Ashanti Mantam mu wɔ Ghana. Ɔkɔɔ Kwame Nkrumah Suapɔn a ɛhwɛ Nyansahu ne Mfiridwuma so na onyaa ne Bachelor of Science abodin krataa wɔ Natural Resource Management mu wɔ afe 1971. Wɔ afe 2007 mu no, onyaa Master of Science abodin krataa wɔ Agroforestry mu wɔ saa sukuupɔn koro no ara mu. Ɔsan nso kɔɔ Ghana School of Law na onyaa ne Bachelor of Laws abodin krataa wɔ mmara mu. Ɔyɛ Kumasi ntoaso sukuu sukuuni dedaw.

## Mmrahyɛbadwa mu nsɛm
Kokofu yɛ Ɔman Ho Dɔ Kuw Foforo (NPP) no muni. Wɔ afe 2012 mu no, ɔde NPP mmarahyɛ bagua a ɛtɔ so nsia a ɛwɔ ɔman a ɛtɔ so nnan no tekiti so sii akan wɔ Bantama (Ghana mmarahyɛ bagua mantam) nkongua no so na odii nkonim. Wɔ abatoɔ no mu no ɔnyaa abatoɔ 49,054, a ɛyɛ abatoɔ a ɛfata a wɔtoeɛ nyinaa mu 83.26%, na ɛno nti ɔdii akansifoɔ afoforɔ a wɔn mu bi ne Samuel Yaw Adusei, Benjamin Owusu-Achaw, Jerry F. Akonnor, Nana Kwasi Abayie, Regina Serwaa Adjei ne Samuel Appiah so nkonim . Wansi akan wɔ afe 2016 Ghana amansan abatoɔ no mu; mmom no, Daniel Okyem Aboagye gyinaa New Patriotic Party ananmu na odii nkonim. Ɛno nti, Kokofu yɛɛ mmarahyɛ baguani maa Bantama (Ghana Ghana Mmrahyɛbadwa no mantam) kɔsii 6 Ɔbɛnem2017.

## Bɛbia mmoa efiri

Nkyekyεmu:Ghana mmrahyɛbadwafoɔ 2013–2017
Tia Alfred Sugri

**Tia Sugri Alfred** (wɔwoo no ɔbɛnem bosome da ɛtɔ so du-mmienu afe Apem, Ahankron ne aduonum-nsia-1956) yɛ Mmarahyɛbadwani ma adehyeɛ a wɔwɔ Nalerigu/Gambaga mansini a ɛwɔ Ghana Atifi fam mantam mu no. Ɔyɛ  Mmarahyɛbadwa  a ɛtɔ so num  5 wɔ Ghana adehyeman a ɛtɔ so nan no mu mmarahyɛbadwani 

## Abrabɔ Ahyaseɛ ne Nwomasua
Wɔwoo Tia wɔ Ɔbɛnem bosome da a ɛtɔ so du-mmienu, afe Apem Ahankron ne Aduonum-nsia(1956). Ɔfiri Samini wɔ Ghana Atifi fam mantam mu. Ɔnyaa Mmoa Ho Nnuruyɛ ho Oduruyɛfoɔ nimdeɛ wɔ Ibadan Suapɔn mu wɔ Nigeria.

## Adwumayɛ
Tia yɛ mmoa ho oprehyɛn ho ɔbenfo wɔ n’adwuma mu. Na ɔyɛ Central Veterinary Company a ɛwɔ Tema no kwankyerɛfoɔ panin.

Ɔyɛ Mmarahyɛbadwa  no mu ni firi Ɔpɛpɔn 2001 kɔsi Ɔpɛpɔn 2005.

## Amanyɔsɛm

Tia yɛ kyiniiɛ amanyɔkuo National Democratic Congress-NDC   no mu ni. Na ɔyɛ abadwakuo no mu ni a ɔhwɛ Akwahosan, Budget Titiriw so.Wɔdii kan paw Tia sɛ ɔmmɛyɛ adwuma wɔ mfeɛ mpem mmienu ne nwɔtwe (2008)  Ghana amansan abatoɔ a wɔtoeɛ no  mu sɛ mmarahyɛbadwani a ɔgyina  Nalerigu Gambaga mansini a ɛwɔ Ghana Atifi fam mantam mu no anan mu.  Wɔde mma Mpem du-num, Ahanan ne aduanan-mmeɛnsa (15,443 ) na ɛpaw no wɔ mma dodoɔ mpem aduasa-nan, ahanson ne baako  (34,701) a wɔtoeɛ no mu. Mma a Tia nyaeɛ no gyina hɔ ma ɔha nkyekyem aduanan-nan, ne akyiri pɔ num (44.5%pɛpɛɛpɛ. Wɔpaw no sen Hajia Alima Mahama a ofiri Ɔsono kokroko ammanyɔkuo New Patriotic Party-NPP  mu no, **Banaba M Alando** a ɔfiri Convention People's Party-CPP mu no , John Bibirim a ɔfiri Demokrase Ahofadi Kuo no mu ne Alhassan Zibilim a ɔyɛ ɔkannifo a ɔde ne ho. Yeinom nyinaa nyaa mma no mu ɔha nkyekyem aduasa-mmienu, na akyire pɔ aduɔkron-nsia(32.96%), ɔha nkyekyem aduonu ne akyiri pɔ Aduɔwɔtwe-mmeɛnsa(20.83%), ɔha nkyekyem whee ne akyiri pɔ aduonum-nan(0.54%) ne ɔha nkyekyem baako ne akyiri pɔ du-nson (1.17%) pɛpɛɛpɛ. Na ɔyɛ akwahosan soafo abadiakyire a odii Rojo Mettle-Nunoo adeɛ

## 2000 Abatoɔ
Wɔ mfeɛ mpem mmienu (2000 )mu no, ɔdii nkoguo berɛ deɛ ɔdii nkunim de mma du-mmienu pɛ tuu no a ɔnyaa mma no mu ɔha nkyekyem aduanan-nan ne akyiri pɔ aduasa(44.30%) pɛpɛɛpɛ wɔ amansan abatoɔ no mu sɛ mmarahyɛbadwani ma Nalerigu mansini a ɛwɔ Ghana Atifi Fam Mantam mu no maa Issahaku A.Emmanuel a ɔfiri Peoples National Convention Party mu na wɔpaw no a ɔde mma mpemnkron ahanum ne du-num(9,515) dii nkunim. Yei gyina hɔ ma ɔha nkyekyem aduasa-mm 33.70% yɛ pɛ.Abatoɔfoɔ foforɔ a wɔfirii mu wɔ abatoɔ no mu ne Alima Mahama a ɔfiri New Patriotic Party, Joshua D.Wundowa a ɔfiri National Reform Party, Hamidu Napoleon Dawuni a ɔfiri Convention Peoples Party, Majeed Inusah a ɔfiri Ghana Movement a wɔaka abom no mu. Eyinom nyaa abatow 4,407, 911,461,440 ne 12 wɔ abatow a ɛfata a wɔtow no nyinaa mu. Eyinom ne 15.60%, 3.20%, 1.60% ne 1.60% yɛ pɛ wɔ abatow a ɛfata a wɔtow nyinaa mu.

## N'ankasa Abrabɔ
Alfred aware na ɔwɔ mma num Ɔyɛ Kristoni (Presbyterian).

## Baabi a menyaa mmoa Friiɛ

Nkyekyεmu:National Democratic Congress-NDC
Nkyekyεmu:Ateasefoɔ
Nkyekyεmu:Mmarahyɛbadwani
Ato Panford

**Ato Panford**  yɛ Ghana amannyɔni ne mmarahyɛbadwani a ɔka Mmarahyɛdwa a ɛtɔ so nson a ɛwɔ  Ghana adehyeman a ɛtɔ so nan no mu ni a, ɔgyinaa Shama Mansin no ananmu wɔ Atɔeɛ Mantam mu wɔ New Patriotic Party no tekiti so.

## Amanyɔsɛm
wɔ afe 2020 mmarahyɛbadwa abatoɔ no mu no, New Patriotic Party (NPP) yɛɛ wɔn mmarahyɛbadwam mfitiaseɛ abatoɔ ho nhyehyɛeɛ de yii obi a ɔbɛgyina abatoɔ mpesua  no ananmu. Ato Panford de ne ho hyɛɛ mu nanso ɔdii nkoguo wɔ nea ɔne no resi akan a yɛfrɛ no Mmaranimfo Samuel Erickson Abakah a akyiri yi ɔdii nkonim wɔ amansan abatow no mu no anim.

## Ne wuo
Dr Ato Panford, a na ɔyɛ New Patriotic Party (NPP) Mmarahyɛ Badwa no mu ni a ɔhwɛ Shama so wɔ Atɔe Fam Mantam mu no awu bere a na wadi mfeɛ aduosia baako (61).

Wɔkaa sɛ ɔwuiɛ Kwasida anɔpa, Ɔpɛpɔn bosome no da a ɛtɔ so du mmienu wɔ afe, 2023 mu, wɔ GPHA Ayaresabea a ɛwɔ Takoradi, baabi a na wɔde no akɔ ayaresabea sɛ wɔrekɔhwɛ no, esiane yareɛ tiawa bi nti.

Na Ɔbenfo Panford yɛ Mmarahyɛ Bagua no muni (MP) ma Shama Mansin wɔ Mmarahyɛ Bagua a Ɛto so Ason a ɛwɔ Republic a Ɛto so Anan no mu, na na ɔyɛ Adwumayɛfo Sikasɛm ho Ɔfotufo Panyin – AfCFTA’s National Coordinating Office.

## Adɔfoɔ bi nsɛm a wɔkaa faa ne ho
Owura Joe Ghartey, a ɔpɛ sɛ ɔyɛ NPP ɔmampanyin, ne Essikado-Ketan MP, wɔ ne Instagram krataafa so, nyaa tema maa abusua no wɔ Ɔbenfo Panford wuo no ho.

Ɔkaa sɛ Shama ne Essikado-Ketan kyɛ ɔhyeɛ na amansin mmienu no yɛɛ adwuma boom.

“Me nyaa anigyeɛ kɛseɛ sɛ menim no na me ne no yɛɛ adwuma, na ɔyɛ nhyɛsoɔ ma obiara”.

“Sɛ́ obuo agyiraeɛhyɛdeɛ no, watwerɛ no ɔman no nyinaa akwantuo a ɛfa ‘Anidasoɔ ne Baakoyɛ’ a na ɛbɛhyɛ aseɛ Memeneda, Ɔpɛpɔn bosome da a ɛtɔ so du mmiensa, wɔ Atɔeɛ Mantam mu no akɔ si Dwoada Ɔpɛpɔn bosome no da a ɛtɔ so du num wɔ afe 2023”.

## Baabi a menyaa mmoa firiiɛ
Nkyekyεmu:Ganafoɔ
Nkyekyεmu:Ghana amanyɔsɛm
Nkyekyεmu:Ateasefoɔ
Nkyekyεmu:Ghana mmrahyɛbadwafoɔ 2017–2021
Nkyekyεmu:New Patriotic Party amanyɔfoɔ
Joseph Mensah

**Joseph Mensah** (wɔwoo no Ɔbɛnem 22, 1957) yɛ Ghana amannyɔni na ɔyɛ Ghana Adehyeman a ɛtɔ so nnan no Mmarahyɛbadwa a ɛtɔ so nson no mu nipa a ɔgyina Kwesimintsim Mansin ananmu wɔ Atɔeɛ Mantam mu wɔ New Patriotic Party no tekiti so.

## Nwomasua
Ɔnyaa abodin krataa wɔ nwomasua mu ne B.A wɔ Asetena mu Nyansahu mu wɔ University of Cape Coast , ne Masters abodin krataa wɔ University of Antwerp , Belgium, na na ɔyɛ Chartered Institute of Logistics Transport no muni.

## Adwuma
Joseph Mensah dii dibea a edidi so yi wɔ Ghana Ports and Harbours; adwumayɛ sohwɛfoɔ firi afe 2013 kɔsi afe 2016, nnipa ahoɔden sohwɛfoɔ firi afe 2005 kɔsi afe 2016, nteteeɛ sohwɛfoɔ firi afe 1998 kɔsi afe 2013, ne akontabuo sohwɛfoɔ firi afe 2013 kɔsi afe 2016.

## Adwuma
Joseph Mensah dii dibea a edidi so yi wɔ Ghana Hyɛn Gyinabea ne Hyɛn Gyinabea; adwumayɛ sohwɛfoɔ firi afe 2013 kɔsi afe 2016, nnipa ahoɔden sohwɛfoɔ firi afe 2005 kɔsi afe 2016, nteteeɛ sohwɛfoɔ firi afe 1998 kɔsi afe 2013, ne akontabuo sohwɛfoɔ firi afe 2013 kɔsi afe 2016.

Amanyɔsɛm

Joseph Mensah yɛ New Patriotic Party no muni na na ɔyɛ mmarahyɛ baguani ma Kwesimintsim (Ghana mmarahyɛ bagua mantam) wɔ Atɔeɛ Mantam mu wɔ Mmarahyɛ Bagua a ɛtɔ so nson wɔ Fourth Republic of Ghana.

## 2016 abatoɔ
Joseph Mensah sii akan maa Kwesimintsim mantam a ɛwɔ Western Region no wɔ New Patriotic Party tekiti so wɔ afe 2016 Ghania amansan abatoɔ no mu na ɔdii nkonim wɔ abatoɔ no mu de abatoɔ 20, 382 a ɛgyina hɔ ma abatoɔ no nyinaa mu 64.50%. Ɔdii nkonim wɔ abatoɔ no mu wɔ Augustine Arthur a ɔfiri National Democratic Congress, Nana Abakah a ɔfiri Convention People’s Party, Samuel Kwabena Antwi a ɔfiri PPP ne Richard Kwame Amissah a ɔfiri IND. Wonyaa abatow 8, 260, abatow 1, 637, abatow 987 ne abatow 332. Eyinom ne abatow nyinaa mu 26.14%, 5.18%, 3.12% ne 1.05% yɛ pɛ.

## NPP 2020 Primaries
Joseph Mensah sii akan wɔ New Patriotic Party 2020 primaries mu sɛ wɔbɛpaw no sɛ mmarahyɛ bagua kandifoɔ ama Kwesimintsim mantam nanso ɔdii nkoguo wɔ abatoɔ no mu wɔ Prince Hamidu Armah anim

## Baabi a menyaa mmoa firiiɛ
Nkyekyεmu:Ganafoɔ
Nkyekyεmu:Ghana amanyɔsɛm
Nkyekyεmu:Ateasefoɔ
Nkyekyεmu:Ghana mmrahyɛbadwafoɔ 2017–2021
Nkyekyεmu:New Patriotic Party amanyɔfoɔ
Emmanuel Kwasi Bedzra

**Emmanuel Kwasi Bedzrah** yɛ Ghana amanyɔni ne mmarahyɛbadwam a ɛtɔ so nson wɔ Ghana adehyeman amammuo a ɛtɔ so nan mu nipa a na ɔregyina hɔ ama Ho West mpɛsoa wɔ Volta Mantam wɔ kyiniiɛ amanyɔkuo(National Democratic Congress) no ananmu.

## Abrabɔ ahyɛase ne nnwomasua
Wɔwoo Bedzrah wɔ Kontonimaa bosome da a ɛtɔ so aduonu-nwɔtwe (28) wɔ afe apem ahankron ne aduosia nson(1967) mu. Ɔfiri Tsitso-Awudome, kuro bi a ɛwɔ Volta Mantam mu wɔ Ghana. Ɔnyaa ne diploma sɛ Chartered Surveyor wɔ Ghana Institute of Surveyors. Ɔsan nso nyaa ne Construction Technicians Certificate I (CTC I) fii Takoradi Polytechnic ne Bachelor of Science abodin krataa wɔ Administration mu wɔ University of Ghana Sukuupɔn mu. Ɔwɔ abodin krataa a ɛkorɔn wɔ Ghana Institute of Management and Public Administration (GIMPA).

## Adwuma ne amanyɔsɛm
Ansa na ɔrehyɛn amanyɔsɛm mu no, na Bedzrah yɛ adwumayɛfoɔ panin wɔ Procurement and Project Management Consultancy.

Wɔpaw no sɛ ɔmmɛgyina Ho West amansin ananmu wɔ mfeɛ 2008 Ghana amansan abatoɔ no mu. Ɔwɔ mmarahyɛbadwam  mu firi Ɔbɛnem bosome da a ɛtɔ so nson wɔ mfeɛ  2009. Wɔ mmarahyɛbadwam  mu no, wasom wɔ boayikuo ahodoɔ mu, a emu bi ne; Adwumayɛ ne Adan Boayikuw, ne Daa Ahyɛde Boayikuw.

Wɔ afe 2021 mu no, Bedzrah ne Alexander Kwamena Afenyo-Markin, Abdul-Aziz Ayaba Musah, Johnson Kwaku Adu ne Laadi Ayii Ayamba kaa ntam wɔ ECOWAS Mmarahyɛbadwam no Nhyiamu soronko 2021 a ɛsii wɔ Freetown wɔ Sierra Leone no mu.

## N'ankasa abrabɔ
Bedzrah aware wɔ mma nan(4). Ɔyɛ kristoni.

## Beaeɛ a menyaa mmoa firiiɛ
Henry Yeboah Yiadom-Boachie

**Henry Yiadom Boakye** (wɔwoo no 12 Ayɛwohomumɔ 1969) yɛ Ghana amanyɔni a mprempren ɔyɛ Mmarahyɛ-Bagua no muni ma Akwatia Mantam.

## Mfitiase Asetena ne Nhomasua
Wɔwoo Henry Yiadom Boakye wɔ Akwatia a ɛwɔ Ghana Apueeɛ Mantam mu. Henry Yiadom Boakye nyaa ne Diploma wɔ Engineering mu wɔ afe 1989 mu.

## Adwuma
Henry Yiadom Boakye yɛ Okoyo Foundation no Fapemfoɔ ne ne adwumayɛfoɔ panin. Ɔsan nso reyɛ adwuma seesei sɛ Mmarahyɛ-Bagua no muni (MP) ma Akwatia Mantam a ɛwɔ Ghana Apuei Fam mu wɔ National Democratic Congress tekiti so.

## Amammui Asetena
Henry Yiadom Boakye sii akan na odii nkonim wɔ NDC mmarahyɛ bagua primaries mu maa Akwatia Mantam a ɛwɔ Ghana Apuei Fam mantam mu. Henry Yiadom Boakye dii nkonim bio wɔ afe 2020 Ghana ɔman abatoɔ no mu wɔ National Democratic Congress tekiti so, onyaa abatoɔ dodoɔ 19,899 (51.5%), na ɔkɔkaa Mmarahyɛ Bagua a ɛtɔ so awotwe (8) a ɛwɔ Fourth Republic of Ghana no ho tiaa Ernest Kumi a ɔfiri New Patriotic Party a na ɔwɔ 18,742 na wɔtow aba (48.5).

### Boayikuw
Henry Yiadom Boakye yɛ Mmabun, Agumadi ne Amammerɛ Boayikuo no muni. Ɔsan nso yɛ Fourth Republic of Ghana Mmarahyɛ-Bagua a Ɛto so Awotwe (8) no Hokwan Boayikuw no muni.

## Ankorankoro Asetena
Henry Yiadom Boakye yɛ Kristoni.

## Beaɛ a nsɛm no firi

Nkyekyεmu:Ghana mmrahyɛbadwafoɔ 2017–2021
David Hennric Yeboah

**Hennric David Yeboah** (1957 – 1 Oforisuo 2019) yɛ odwadini ne Ghana amammuifoɔ a ɔfiri Ghana Republic.Na ɔyɛ Mmarahyɛ Bagua no muni a ogyina hɔ ma Afigya Sekyere Apuei fam mantam a ɛwɔ Ashanti Mantam mu wɔ Ghana Mmarahyɛ Bagua a ɛto so 4, 5, ne 6 wɔ Ghana Republic a ɛto so 4 no mu. Na ɔka New Patriotic Party( NPP) Kuo no ho.

## Abrabɔ ahyɛase ne nwomasua
Wɔwoo Yeboah wɔ 11 Oforisuo 1957. Ɔfiri Agona, kuro bi a ɛwɔ Ashanti Mantam mu wɔ Ghana.Ɔsuaa adeɛ wɔ Malcolm X College a ɛwɔ Chicago, Illinois. Ɔnyaa diploma wɔ afe 1986 mu wɔ kɔlege a wɔaka ho asɛm no mu.

## Amammui mu adwuma
Na Yeboah dii kan kɔɔ mmarahyɛ bagua mu wɔ afe 2004 mu na na ɔyɛ mmarahyɛ baguani ma Afigya Sekyere East Constituency wɔ Ashanti mantam mu wɔ Ghana. Ɔdii akan bio wɔ Mmarahyɛ Bagua a ɛtɔ so 5 ne 6 a ɛwɔ Republic a ɛtɔ so nnan ni mu. Wɔ afe 2015 mu no, ɔdii nkoguo wɔ New Patriotic Party primaries mu wɔ Mavis Nkansah Boadu anim.

## Abatoɔ
Wɔpaw Yeboah sɛ mmarahyɛ baguani maa Afigya Sekyere Apuei fam mantam a ɛwɔ Ashanti Mantam mu wɔ Ghana nea edi kan wɔ afe 2004 Ghana amansan abatow no mu. Ɔdii nkonim wɔ New Patriotic Party no tekiti so. Na ne mansin no yɛ mmarahyɛ bagua nkongua 36 no fa wɔ nkongua 39 a NPP dii wɔ saa abatow no mu maa Ashanti Mantam no mu. New Patriotic Party no nyaa dodow no ara a ɛyɛ mmarahyɛ bagua nkongua 128 wɔ nkongua 230 mu. Wɔde abatoɔ 32,143 na ɛpaw no wɔ abatoɔ a ɛfata a wɔtoeɛ nyinaa mu 41,220 a ɛne abatoɔ a ɛfata nyinaa mu 78% yɛ pɛ. Wɔpaw no sen Edward Kusi Ayarkwah a ofi Ɔman Democratic Congress, Adamu Alhassan a ofi Convention People's Party ne Alhaji Amidu Adam a ofi Democratic People's Party mu. Eyinom nyaa abatow a ɛfata nyinaa mu 20.5%, 1% ne 0.60%.

Wɔ afe 2008 mu no, ɔdii nkonim wɔ amansan abatoɔ no mu wɔ New Patriotic Party tekiti so maa ɔmansin korɔ no ara. Na ne mansin no yɛ mmarahyɛ bagua nkongua 34 no fa wɔ nkongua 39 a New Patriotic Party Foforo no dii wɔ saa abatow no mu maa Ashanti Mantam no mu. New Patriotic Party no nyaa mmarahyɛ bagua nkongua 109 wɔ nkongua 230 mu. Wɔde abatoɔ 33,080 na ɛpaw no wɔ abatoɔ a ɛfata a wɔtoeɛ nyinaa mu 43,505 a ɛne abatoɔ a ɛfata nyinaa mu 76.04% yɛ pɛ. Wɔpaw no sen Edward Ayarkwah a ofi Ɔman Demokrasi Mmarahyɛ Bagua no mu, Osman Isshak a ofi Ɔmanfo Ɔman Nhyiam no mu, Amidu Alhaji Adam a ofi Democratic Nnipa Kuw no mu ne Obeng Nyantakyi Clement a ofi Ɔman Demokrasi Kuw no mu. Eyinom nyaa abatow a wɔtow no nyinaa mu 21.61%, 0.59%, 0.29% ne 1.47%.

## Adwuma
Na Yeboah yɛ aguadifoɔ na na ɔyɛ Daphelia Enterprise Limited kwankyerɛfoɔ panin wɔ Spintex kwan so wɔ Accra, Ghana.

## Owuo
Yeboah wuu 1 Obenem 2019  Komfo Anokye Teaching Hospital wɔ Kumase.  Ɔnyaa mfi 62.

## Bɛbia Mmoa Efiri
Ras Mubarak

Ras Mubarak (wɔwoo no Ayɛwohommumɔ da a ɛtɔ so mmeɛnsa, afe Apem, Ahankron ne Aduɔson nkron -1979) yɛ Ghana nsɛm ho amanneɛbɔfoɔ, okuafoɔ, nsɛm ho amanneɛbɔfoɔ a ɔde ne ho, ne amammuifoɔ. Ɔyɛ kyiniiɛ amanyɔkuo National Democratic Congress-NDC no mu ni. Ɔbɛyɛɛ  Ɔman Mmabun Aban (Ghana) adwumayɛfoɔ panin firi  mfeɛ Mpem Mmienu ne Du-mmeɛnsa ( 2013) kɔsi mfeɛ Mpem Mmienu ne Du-nsia (2016.)

Ras Mubarak kan no na ɔyɛ Reggae nnwom ho Ɔyɛkyerɛfoɔ wɔ Ghana Broadcasting Corporation, baabi a ɔyɛɛ adwuma wɔ radio ne Television nyinaa so.

## Abrabɔ Ahyaseɛ ne Nwomasua
Wɔwoo Ras Mubarak wɔ  Tamale, wɔ Ghana Atifi Fam Mantam mu nanso ofi Satani, wɔ Kumbungu mantam mu a na ne nana panyin yɛ Paramount Chief.

Ɔnyaa Diploma wɔ Journalism mu wɔ London School of Journalism wɔ afe 2009 mu ne Post Graduate Diploma(NIBS) wɔ International Development Studies mu wɔ University of Oslo Norway wɔ afe 2010 mu, ne Post Graduate Certificate wɔ Adwumayɛ ho Dwumadibea a efi Nobel Amanaman Ntam Adwumayɛ Sukuu a ɛwɔ Accra no mu.

## Amanyɔsɛm
**Ras Mubarak** sii akan maa National Democratic Congress (Ghana) Mmarahyɛbadwa no kwan ma Ablekuma North wɔ afe 2011 mu.Ɔdii nkonim wɔ akansi no mu na ɛno akyi no ɔgyinaa party no mu sɛ ɔrebɛsi akan wɔ amansan abatoɔ no mu wɔ afe 2012 mu sɛ ɔbɛgyina Ablekuma North ananmu sɛ wɔn Mmarahyɛbadwa no mu ni.  Ɔdii nkoguo wɔ akansi no mu wɔ New Patriotic Party Candidate no anim. Afei ɔkɔɔ so sii akan maa NDC Mmarahyɛbadwa  no gyinabea wɔ Kumbungu wɔ afe 2015 mu. Ɔsan dii nkonim na ɔsii akan sɛ Kumbungu (Ghana Mmarahyɛbadwa mantam) Mmarahyɛbadwa  no mu ni wɔ Ghana Atifi Mantam mu wɔ afe 2016 Ghana Amansan Abatoɔ no mu.

## N'ankasa Abrabɔ
Mubarak yɛ kramoni. Waware, awo mmeɛnsa

## Baabi a Menyaa Mmoa Friiɛ


Nkyekyεmu:Mmarahyɛbadwani
Nkyekyεmu:National Democratic Congress (Ghana) politiciansGhanaian MPs 2021–2025
Nkyekyεmu:Ateasefoɔ
Nkyekyεmu:Ghana mmrahyɛbadwafoɔ 2017–2021
Nana Marfo Amaniampong

**Nana Amaniampong Marfo** (wɔwoo no 6 Oforisuo 1957) yɛ Ghana amammuifoɔ na ɔyɛ Ghana Ɔmanpanin a ɛtɔ so nnan Mmarahyɛbɛdwa a ɛtɔ so 6 no muni.

## Abrabɔ ahyiase ne nwomasua
Marfo nyaa ne GCE O level adansedie krataa wɔ Tetrem Sukuu mu na ne GCE A level wɔ St. Augustine's College, Cape Coast. Ɔnyaa BSc Admin wɔ Sikasɛm ne Adwumayɛ mu ne MBA wɔ Adwumayɛ mu wɔ Ghana suapɔn mu.

## Mmrahyɛbadwa mu nsɛm
Marfo yɛ Ghana amammuifoɔ na ɔyɛ Ghana man a ɛtɔ so nnan Mmarahyɛbɛdwa a ɛtɔ so nson no muni a ɔgyina Afigya-Kwabre North Constituency ananmu wɔ Asante mantam mu wɔ Ghana wɔ New Patriotic Party no tekiti so.

Afe 2012 ne afe 2016 Marfo yɛɛ Afigya-Kwabre North mpasua no amansini wɔ Mmarahyɛbɛdwafie. Afe 2012 ɔnyaa mma 17, 597 a ɛyɛ 69.34%. Na afe 2016 nso no, ɔnyaa mma 17, 978  a ɛyɛ 71.52%. 

## Adwuma
Bere a Marfo wiee n’adesua wɔ Ghana sukuupɔn mu wɔ afe 1989 mu no, ɔyɛɛ adwuma sɛ ɔman som adwumayɛfo wɔ National Mobilization. Efiri afe 1991 kɔsi afe 1994 no na ɔyɛ Ɔhwɛfo Panyin wɔ Ghana Nwomasua Dwumadeibea (GES). Afe baako akyi a ɔfirii GES no, wɔpaw no sɛ Ghana Commercial Bank no sohwɛfoɔ panin a ɔyɛ adwuma sɛ SME titenani wɔ Northern Sector. Ɔsomm wɔ saa dibea no mu firi afe 1995 kɔsi afe 2012. Efi afe 2009 kɔsi afe 2012 no ɔyɛɛ ɔkyerɛkyerɛfoɔ mmɔho mmienu wɔ Suapɔn Nhomasua Sukuupɔn mu.

## Abrabɔ mu nsɛm
Marfo fi Tetrem-Afigya a ɛwɔ Asante Mantam mu wɔ Ghana. Ɔwaree na ɔwɔ mma baanu. Ɔyɛ Kristoni (Baptist).

## Beaɛ Manyaa Mmoa firiiɛ
Paul Essien

**Paul Essien** yɛ Ghanaamannyɔni ne mmarahyɛbadwani a na ɔka mmarahyɛbadwa a Ɛtɔ so nson a ɛwɔ Ghana adehyeman a ɛtɔ so nan no mu ni a ɔgyinaa Jomoro Mansini a ɛwɔ Atɔeɛ Mantam no mu no ananmu wɔ New Patriotic Party no tekiti so.

## Nwomasua
Ɔkɔɔ Nass Senior High School nyaa ne Ordinary level adansedie krataa, na ɔnyaa ne Advanced Level no ɔtu kɔɔ Nsein Senior HIgh School. Ɔsan nso wɔ Bachelor Science abodin krataa wɔ Akontaabu mu wɔ Cape Coast Sukuupɔn mu. Ansa na ɛno reba no Essien, na wanya Ɔman Diploma a Ɛkorɔn (HND) afiri Takoradi polytechnic a mprempren ɛyɛ Takoradi Technical University. Ɔyɛɛ ne ɔman som a ɛyɛ ahyɛdeɛ wɔ GRA (VAT) firi afe 2007 kɔ si afe 2008.

## Adwuma
Essien yɛ ɔkyerɛkyerɛni wɔ n’adwuma mu. Ɔkyerɛɛ adeɛ sɛ akontabuo kyerɛkyerɛfoɔ berɛ a na ɔresom sɛ form master ne agodie kyerɛkyerɛfoɔ wɔ Annor Adjaye Senior High School firi afe 2008 kɔsi afe 2016. Ɔyɛ mantam agodie Titenani firi afe 1998 kɔsi afe 2003.

## Amanyɔsɛm
Essien yɛ ɔsono amanyɔkuo NPP no mu ni. Ɔyɛ Ghana adehyeman a ɛtɔ so nan no mu  mmarahyɛbadwani a na ɔka mmarahyɛbadwa a Ɛtɔ so nson no ho a ɔgyina Jomoro Mansin no ananmu. Ɔdii nkonim wɔ mmɔdenbɔ mu sɛ ɔbɛgyina mansin no ananmu berɛ a ɔdii nkonim wɔ afe 2016 mmarahyɛ badwa ne ɔmampanyin abatoɔ no mu. Ɔdii nkonim wɔ abatoɔ a wɔdii kan denneennen mu tiaa Thomas Elleamo Yankey a ɔfiri National Democratic Congress ne Samia Yaaba Christina Nkrumah a ɔfiri Convention People’s Party a ɔyɛ kan mmarahyɛbadwani (2009-2013) na ɛba sɛ ɔyɛ Ghana ɔmampanyin a ɔdi kan no babaa Kwame Nkrumah na ɔkyerɛwee. ɔdii nkonim bere a ɔnyaa abatoɔ no mu mma 18,694 a ɛgyina hɔ ma 39.49%, bere a Thomas Yankey ne Samia Nkrumah nyaa abatoɔ no mu mma 14,241 a ɛgyina hɔ ma 30.08% ne abatoɔ 9,714 a ɛgyina hɔ ma 20.52%.[6]

Essien som wɔ Adwadie, Nnwuma ne Nsrahwɛ badwakuo ne Atemmu badwakuo mu wɔ mmarahyɛbadwakuo  a ɛto so nson (7) no mu.

## Baabi a menyaa mmoa firiiɛ

Nkyekyεmu:Ghana mmrahyɛbadwafoɔ 2017–2021
Charles Bintin Binipon

Charles Binipom Bintin yɛ Ghana amamnyɔni ne Mmarahyɛbadwa a ɛtɔ so nson a ɛwɔ Ghana Adehyeman a ɛtɔ so nnan no mu ni a ɔgyina Saboba abatoɔ mpɛsoa ananmu wɔ Atifi Mantam mu wɔ Ɔsono kokroko ammanyɔkuo New Patriotic Party no tekiti so.

## Abrabɔ Ahyaseɛ ne Nwomasua
Wɔwoo Charles Binipom Bintin wɔ Kuntuli-Saboba wɔ Ghana Atifi Fam Mantam mu wɔ 22 Ɔsanaa afe Apem Ahankron ne Aduosia -nan (1964). Ɔkɔɔ Ghana Suapɔn mu na ɔnyaa Diploma wɔ Mpanimfoɔ Nwomasua mu wɔ afe 1999 mu na akyire yi, ɔkɔɔ Cape Coast Suapɔn mu kɔyɛɛ ne post graduate adesua wɔ Arts mu wɔ afe 2007 mu.

## Amanyɔsɛm
Charles Binipom Bintin hyɛɛ mmarahyɛdwa mu wɔ 7 Ɔpɛpɔn  2005 wɔ New Patriotic Party no tekiti so na wɔpaw no sɛ mmarahyɛ baguani ma Saboba Mantam no wɔ afe 2004 Ghana amansan abatoɔ mu wɔ ɔpɛnimaa mu. Wɔpaw no sɛ mmarahyɛbadwani ma Saboba Mantam no wɔ mmarahyɛbadwa a  ɛtɔ so nan a ɛwɔ Ghana Adehyeman  a ɛtɔ so nan no mu.  Ɛyɛ Ɔmanpanin dada J.A Kufour abrɛ so. Ɔnya mma  a wɔtoeɛ no nyinaa mu mpem-du, Ahanan ne aduanan baako10,441 a ɛgyina hɔ ma 53.60% berɛ a wɔn a wɔbe no sii akan no, Bilijo Nayon a ɔfiri National Democratic Congress no nyaa mma 7,892 a ɛgyina hɔ ma abatoɔ no 40.50% na Kenneth Wujangi a ɔfiri People’s National Convention no nyaa 1,157 nso gyina hɔ ma abatoɔ no nyinaa mu 5.90% to. Charles Binipom Bintin na ɔnyaa nkunimdie abotire no wɔ Saboba Mantam no mu.

## Adwumayɛ
Charles Binipom Bintim ne Ghana Nnomasua Dwumadibea yɛɛ adwuma sɛ Ɔkyerɛkyerɛfo wɔ Evangelical Presbyterian Ntoaso Sukuu mu wɔ afe 1999 kosi 2001. Ɔyɛ Ɔmantam Panin ma Sababa-Chereponi Mantam wɔ afe 2001 kosi 2003. Na ɔyɛ Ɔsoafoɔ Abadiakyire wɔ Atifi Mantam mu wɔ afe 2003 kɔsi 2005 na ɔyɛ Mmarahyɛbadwa no mu ni wɔ Saboba Mantam mu wɔ afe 2005 kɔsi afe 2009. Ɔsan nso yɛ Ɔmanpanyin a ɔhwɛ Mpɔtam Aban so wɔ afe 2005 kɔsi 2009.

## N'ankasa Abrabɔ
Charles Binipom Bintim aware a ɔwɔ mma baasa na wɔrekyerɛ sɛ ɔyɛ Kristoni.

Nkyekyεmu:Ateasefoɔ
Nkyekyεmu:Mmarahyɛbadwanni
Abdul-Samed Gunu Mohammed

bdul-Samed Muhamed Gunu (wɔwoo no Ayɛwohomumɔ da a ɛtɔ so nsia, 1966) yɛ Ghana amamyɔni na ɔyɛ Ghana Adehyeman a ɛtɔ so nan Mmarahyɛdwa a a ɛtɔ so nson no muni a ɔgyina Savelugu Mansin no ananmu wɔ Atifi Mantam mu wɔ ɔsono kokroko ammanyɔkuo (New Patriotic Party-NPP)no tekiti so. 

## Abrabɔ Ahyaseɛ ne Nwomasua
Gunu fi Savelugu a ɛwɔ Ghana atifi fam mantam mu. Ɔkɔɔ Ghana Senior High School wɔ Tamale, a nnipa pii frɛ no GHANASCO. Ɔsuaa akontabuo wɔ Tamale Polytechnic wɔ afe 2000 mu na ɔkɔɔ so nyaa master’s degree wɔ NGO ne Rural Development mu wɔ University for Development Studies wɔ afe 2010 mu.

## Amanyɔsɛm
Gunu yɛ ɔmanyɛfoɔ a ɔfiri  ɔsono kokroko ammanyɔkuo (New Patriotic Party-NPP ) mu na ɔyɛ Ghana Adehyeman a ɛtɔ nan no mmarahyɛbadwa a ɛtɔ so nson no mu ni . Ɔdi dwuma sɛ mmarahyɛbadwani ma adehyeɛ a wɔwɔ  Savelugu abatoɔ mpɛsoa no mu no . Ɔsii akan wɔ mfeɛ mpem mmienu ne du-nsia (2016) Ghana amansan abatoɔ no mu na ɔdii nkonim nyaa mmarahyɛbadwa akondwa no. Ɔnyaa mma mpem du-mmeɛnsa, Aha-mmeɛnsa ne aduasa nan (  13,334) a  ɛgyina hɔ ma ɔha nkyekyem aduasa nan ne akyiri pɔ aduonu-baako (34.21% ) wɔ abatoɔ a ɛfata a wɔtoeɛ saa afe no nyinaa mu.

## N'ankasa Abrabɔ
Ɔyɛ Muslimi na waware na ɔwɔ mma nwɔtwe.

## Baabi a Menyaa Mmoa Friiɛ

Nkyekyεmu:Ateasefoɔ
Nkyekyεmu:Mmarahyɛbadwanni
Nkyekyεmu:Without wikidata item
Andrew Dari Chiwetey

Andrew Dari Chiwitey (wɔwoo no 27 Ɛbɔ da a ɛto so Aduonu nso, Afe Apem Ahankron ne Aduɔson 1970)yɛ Ghana Mmarahyɛbadwani ne Mmarahyɛbadwa a ɛtɔ so nson a ɛwɔ Adehyeman/ Kwasafoman a ɛtɔ so a ɛtɔ so nnan no mu ni. Ɔgyina Sawla-Tuna Kalba Mansin no  ananmu wɔ Atifi Mantam mu wɔ Kyiniiɛ amanyɔkuo NDC  tekiti so.

## Abrabɔ Ahyaseɛ ne Nwomasua
Chiwitey fi Nakoiyiri a ɛwɔ Ghana Atifi Fam Mantam mu. Ɔwɔ HND wɔ Sec/Management Studies mu wɔ Tamale Polytechnic , Masters wɔ Human Resource Development mu ne B.A, Master of Arts wɔ University of Cape Coast.

## Baabi a Menyaa Mmoa Friiɛ ho

Nkyekyεmu:Ateasefoɔ
Nkyekyεmu:Mmarahyɛbadwani
Kwabena Twum-Nuamah

**kwabena Twum-Nuamah** (wɔwoo no 17 Ɔbɛnem 1978) yɛ Ghana amamanyɔni ne aduroyɛ ho oduruyɛfoɔ. Ɔyɛ ɔsono kokroko ammanyɔkuo New Patriotic Party-NPP mu ni no muni na ɔyɛ Mmarahyɛbadwa no muni a ɔwɔ hɔ mprempren wɔ Berekum Apueiɛ fam. Ɔsan nso yɛ Mmarahyɛbadwa no abadwakuo a Wɔapaw a Ɛhwɛ Akwahosan So no dwamtenani  ne Sikasɛm abadwakuo no muni.

## Abrabɔ Ahyaseɛ ne Nwomasua
Wɔwoo Twum-Nuamah wɔ afe 1978 wɔ Berekum, Ghana. Ɔsuaa adeɛ wɔ Kwame Nkrumah Suapɔn a ɛhwɛ Nyansahu ne Mfiridwuma so wɔ hɔ a ɔnyaa Bachelor of Science wɔ Human Biology (2000–2003), Commonwealth Executive Masters wɔ Business Administration (CEMBA) General Management (2009–2012) ne MSc Public Health ( 2011–2012).

## Amanyɔsɛm
Twum-Nuamah yɛ Mmarahyɛbadwa  no abadwakuo a Wɔayiyi a ɛwɔ Mmarahyɛbadwa a  ɛtɔ so nson a ɛwɔ Ghana Adehyeman a ɛtɔ so nan no titenani. Ɔyɛ New Patriotic Party no muni firi afe 2013. Ɔgyinaa mmarahyɛ bagua no akyi wɔ afe 2013 mmarahyɛ bagua abatoɔ mu wɔ Berekum West mantam a wɔhyehyɛɛ no ​​foforɔ no mu. Ɔkuraa n’atenaeɛ wɔ Ghana mmarahyɛ bagua abatoɔ a ɛbaa afe 2016. Ɔsan nso yɛ Mmarahyɛbdwa no abadwakuo a wɔayiyi a ɛhwɛ Sikasɛm so no mu ni.

## N'ankasa Abrabɔ
Twum-Nuamah yɛ ɔwarefoɔ (ɔwɔ mma mmiɛnsa). Ɔyɛ Kristoni (Methodist).

## Baabi a Menyaa Mmoa Friiɛ


Nkyekyεmu:Ateasefoɔ
Nkyekyεmu:Ghana mmrahyɛbadwafoɔ 2013–2017
Charles Ageve

Charles Akwesi Agbeve (wɔwoo no 21 Ɔpɛpɔn 1970) yɛ Ghana amannyɔni ne mmarahyɛbadwani a na ɔka mmarahyɛbadwa a Ɛtɔ so Nwɔtwe a ɛwɔ Ghana adehyeman a Ɛto so nan no mu ni a ɔgyina Agotime-Ziope Mansin ananmu wɔ Volta Mantam mu wɔ  kyiniiɛ amannyɔkuo NDC tekiti so.

## Mfitiaseɛ asetena ne nwomasua
Wɔwoo Charles Agbeve wɔ Ziope Honugo wɔ Volta Mantam mu wɔ Ghana. Charles Agbeve twaa ne Common Entrance Examination wɔ afe 1982 mu a ɛmaa ɔtumi nyaa ne Ordinary Level wɔ afe 1987 mu ne Advanced Level wɔ afe 1989. Afei ɔkɔɔ so nyaa ne Bachelor of Science(Bsc) ne Maths Diploma In Education wɔ afe 1995 mu wɔ University of Cape Coast. Charles Agbeve kɔɔ so nyaa ne Master of Business Administration – Finance Option (Akwahosan Insurance) wɔ afe 2002 mu wɔ Ghana Suapɔn, Legon – Ghana. Charles Agbeve nso nyaa ne Master of Arts (Sikasɛm Nhyehyɛeɛ Ho Dwumadie) firi afe 2017–2018.

## Adwuma
Charles Agbeve yɛɛ Nkontaabu ne Nyansahu Ɔkyerɛkyerɛfoɔ wɔ Ghanatta Senior High School. Charles Agbeve nso ayɛ adwuma sɛ Adwadie sohwɛfoɔ wɔ Ghana Alumnium Products Limited. Ɔsan nso yɛɛ adwuma sɛ Ɔmantam /Kuropɔn sohwɛfoɔ wɔ Ɔman Akwahosan Insurance Authority, Ho Municipal Office firi afe 2009 kɔsi afe 2016. Mprempren Charles Agbeve reyɛ adwuma sɛ Mmarahyɛbadwani (MP) ama Agotime-Ziope Mansin firi afe 2021 kɔsi afe 2025.

## Amammuo asetena
Wɔ afe 2015 mu no, Charles Agbeve sii akan na ɔdii nkonim wɔ NDC mmarahyɛ badwa primaries mu maa Agotime-Ziope abatoɔ mpesua no wɔ Volta mantam no mu wɔ Ghana. Charles Agbeve nso dii nkonim wɔ mmarahyɛ badwa atenaeɛ wɔ ne mansin mu wɔ afe 2016 Ghana amansan abatoɔ no mu wɔ National Democratic Congress tekiti so sɛ ɔbɛka Mmarahyɛ Badwa a ɛtɔ so nson (7) a ɛwɔ Ghana Adehyeman a ɛtɔ so nan no ho. Ɔsan dii nkonim bio de abatoɔ no mu mma 19143 a ɛgyina hɔ ma ɔha mu nkyekyɛmu (87.80%)[13] wɔ afe 2020 Ghana amansan abatoɔ no mu wɔ National Democratic Congress tekiti a wɔde bɛka Mmarahyɛ Badwa a ɛtɔ so nwɔtwe (8) a ɛyɛ mprempren Mmarahyɛ Badwa no seesei kɔsi afe 2025 no so.

Wɔ afe 2019 mu no, ɔne Mmarahyɛ Badwa no mufoɔ foforɔ kɔsraa Tepa, kɔsrasra Kumawu Sekeyere Mansini Ayaresabea a wɔagyaa hɔ ne Fomena Mansini Ayaresabea no de baa awieeɛ sɛ ɛsɛ sɛ Aban no hwɛ akwahosan asoɛeɛ so.

## Abadwakuo ahodoɔ
Charles Agbeve yɛ Aban Awerɛhyem Badwakuo ne Akwahosan Badwakuo a ɛwɔ Mmarahyɛ Badwa a Ɛtɔ so Nwɔtwe (8) a ɛwɔ Ghana Adehyeman a Ɛto so nan no muni.

## Akyinnyegyeɛ ne mmara mu asɛm
MP Charles Agbeve hyɛɛ IGP George Dampare sɛ ɔnhwehwɛ asɛm bi a wɔsusu sɛ ɛyɛ polisifoɔ atirimɔdensɛm a ɛmaa ɔbarima bi a wadi mfeɛ aduasa wuiɛ. Wɔkaa saa asɛm yi bere a owufoɔ Felix azibodzi abusua no ka sɛ, wɔkyeree no sɛ ɔka kar a wɔkyeree ho asɛm bi ho wɔ Ho, bere a wɔdaadaa no kɔɔ nhwehwɛmu nsɛm bi mu akyi.

## Ankorankoro asetena
Charles Agbeve yɛ Kristoni.

## baabi a menyaa mmoa firiiɛ
Yaw Michael Gyato

Michael Yaw Gyato yɛ Ghana amannyɔni ne mmarahyɛbadwani a na ɔka mmarahyɛbadwa a Ɛtɔ so nson a ɛwɔ Ghana adehyeman a ɛtɔ so nnan no muni a ɔgyina Krachi Apueeɛ Mansini a ɛwɔ Volta Mantam mu wɔ New Patriotic Party no tekiti so.

## Mfitiaseɛ asetena ne Nwomasua
Wɔwoo Michael Gyato wɔ Oforisuo bosome no da a ɛtɔ so mmienu (2), wɔ afe 1970, wɔ Dambai, wɔ Volta Mantam mu. Ɔnyaa ne HND wɔ Accra Polytechnic na ɔnyaa Master's wɔ Ghana Institute of Management. Ɔyɛ Smiling Heart Foundation no Fapemfoɔ, Badwakuo no muni ne Ɔkwankyerɛfoɔ Panyin. Ahyehyɛdeɛ bi a ɛnyɛ nea wɔhwehwɛ mfasoɔ wɔ Krachi East mansini no mu a ɛwɔ Oti mantam no mu a ɛhwehwɛ sɛ ɛbɛboa ahiafoɔ na ɛde mmoa ama nnipa a wɔadi dɛm.

## Amanyɔsɛm
Hon. Gyato yɛɛ ɔsoafoɔ Abadiakyiri a ɔhwɛ Ahoteɛ ne Nsuo Ho Nneɛma so wɔ aban a Akuffo-Addo di anim no afe a ɛdi kan no mu firi afe 2017-2021

## baabi a menyaa mmoa firiiɛ
William Kwasi Sabi

**william Kwasi Sabi** (wɔwoo no Ɔsanaa 23, 1966) yɛ Ghana amanyɔni ne Adehyeman a  ɛtɔ so nnan Mmarahyɛbadwa a  ɛtɔ so nson no mu ni. Ɔgyina Dormaa Apueeɛ Mansin no ananmu a ɛwɔ Bono Ahafo Mantam no mu wɔ  Ɔsono kokroko Ammanyɔkuo NPP tekiti so.

## Abrabɔ Ahyaseɛ ne Nwomasua
Wɔwoo Sabi wɔ Ɔsanaa da a ɛtɔ so aduanu-mmeɛnsa, afe Apem, Ahankron ne Aduosia-Nsia mu. Ɔfiri Wamfie a ɛwɔ Bono mantam mu wɔ Ghana. Ɔwɔ Bachelor of Science abodin krataa wɔ Administration mu wɔ Ghana Legon Suapɔn no mu ne Master's wɔ Ɔmanfoɔ Akwahosan mu wɔ Cape Town Suapɔn mu.]

## Adwuma
Sabi hyɛɛ n’adwuma ase sɛ ayaresabea hwɛsofoɔ wɔ Catholic Health Service, Sunyani firi afe Apem Ahankron Aduɔkron-Nson (1997 )kɔsi mfeɛ Mpem Mmienu ne Mmeɛnsa 2003. Ɔyɛɛ adwuma sɛ ɔkyerɛkyerɛfoɔ wɔ Catholic University College of Ghana firi afe 2005 kɔsi afe 2009. Wɔ afe 2008 mu no, ɔbɛyɛɛ adwumayɛ sohwɛfoɔ wɔ National Health Insurance Authority . Akyiri yi ɔyɛɛ adwuma sɛ adwumayɛ ho ɔfotufo wɔ MDF West Africa Limited.

## Amanyɔsɛm
Sabi sii akan wɔ Dormaa Apueeɛ mansini no mu wɔ Ɔsono kokroko Ammanyɔkuo NPP tekiti so wɔ afe 2012 amansan abatoɔ no mu na ɔdii nkonim. Ɔnyaa mma no mu mpem du-mmeɛnsa, aha-nson ne du-mmienu (13,712 ) a  ɛgyina hɔ ma abatoɔ a wɔtoo no nyinaa mu mu ɔha nkyekyem aduonum-nsia ne akyiri pɔ Aduɔwɔtwe -non (56.87% )na ɛno nti ɔdii akansifoɔ afoforɔ a Ali Adjei Ibrahim, Felix Kumi Kwaku, Asante Oppong Alexander, ne Adoma Hayford ka ho no so nkonim. Ɔyɛɛ Ɔsomfoɔ Abadiakyiri wɔ Ministry of Monitoring and Evaluation firi afe 2016 kɔsi afe 2020, na seesei, ɔyɛ Mfiridwuma ho Ɔfotufoɔ wɔ Monitoring and Evaluation Secretariat, Office of the President.

## N'ankasa Abrabɔ
Sabi yɛ Kristoni. Ɔwaree na ɔwɔ abɔfra baako.

## Baabi a Menyaa Mmoa Friiɛ


Nkyekyεmu:Ateasefoɔ
Nkyekyεmu:Mmarahyɛbadwani
Nkyekyεmu:New Patriotic party
Nkyekyεmu:Ghana mmrahyɛbadwafoɔ 2017–2021
Patrick Al-hassan Adamah

**Patrick Al-Hassan Adamah** yɛ Ghana amannyɔni ne mmarahyɛbadwani a na ɔka mmarahyɛbadwa a Ɛtɔ so nson a ɛwɔ Ghana adehyeman a ɛtɔ so nan no mu ni a ɔgyina Sissala West abatoɔ mpesua no ananmu wɔ Upper West mantam no mu wɔ New Patriotic Party no tekiti so.

## Abrabɔ Ahyaseɛ ne Nwomasua
Wɔwoo Patrick Al-Hassan Adamah wɔ Obubuo da a ɛtɔ so aduonu-mmienu, afe Apem Ahankron ne Aduanan-nwɔtwe wɔ Tumi, Ghana atifi fam.Mprenpren yi, ɔwɔ  BSc (Mining Engineering), wɔ Imperial College a ɛwɔ Kensington, London, UK abrokyiman mu.

## Adwumayɛ

Wayɛ adwuma sɛ hwɛsofoɔ ama , Kolon Global Corporation, a ɛwɔ London, UK aburokyiman mu no fa a ɛwɔ Abibiman mu no .

## Amanyɔsɛm
Wɔ mfeɛ mpem mmienu ne du-nsia (2016) Ghana amansan  abatoɔ no mu no, wɔpaw Onimuonyamfoɔ Patrick Al-Hassan sɛ ɔmmɛyɛ mmarahyɛbadwani mfa mma adehyeɛ a wɔwɔ Sissalaa abatoɔ mpɛsoa so no wɔ ɔsono kokroko Amanyɔkuo New Patriotic Party-NPP tekiti so. 

Ne mma a ɔnyaeɛ no gyina hɔ ma ɔha nkyekyem aduonum-nsia ne akyiri pɔ nson (56.7%).

## Afe 2012 abatoɔ
wɔ afe mpem mmienu ne du mmienu abatoɔ no mu no, abatoɔ kɔmisa de bɛtoo dwa sɛ owura Patric Al-Hassan Adamah na adi ntwo wɔ abatoɔ no mu nyinaa, ama NDC mmarahyɛbadwani owura Amidu Sulemani.

## Afe 2016 abatoɔ
wɔ afe mpem mmienu ne du nsia abatoɔ no mu no, abatoɔ kɔmisa de bɛtoo dwa sɛ owura Patric Al-Hassan Adamah na adi nkunim wɔ abatoɔ no mu nyinaa.

## Baabi a menyaa mmoa firiiɛ

Nkyekyεmu:Ateasefoɔ
Nkyekyεmu:1948 nwoda